b'\n_START_ARTICLE_\nETOPS\n_START_PARAGRAPH_\nETOPS je ang. okraj\xc5\xa1ava za Extended range Twin Operations. To pravilo dovoljuje dvomotornim potni\xc5\xa1kim letalom kot so Airbus A300, A310, A320, A330 and A350, the Boeing 737, 757, 767, 777, 787, Embraer E-Jets, in ATR 72) da letijo dolge proge, ki so bile prej prepovedane za dvomotorna potni\xc5\xa1ka letala. Izku\xc5\xa1nje so pokazale, da so imeli reaktivni motorji 50-ih in 60-ih dosti manj okvar kot batni motorji tistega \xc4\x8dasa. Zato so dvignili "60-minutno pravilo", kar je pomenilo najve\xc4\x8d uro leta do najbli\xc5\xbejega letali\xc5\xa1\xc4\x8da z delovanjem samo enega motorja in uvedli t. i. ETOPS. Obstajajo razli\xc4\x8dne kategorije ETOPS-a, npr. 180 minutni, ki dovoljuje najve\xc4\x8d tri ure leta z delovanjem samo enega motorja._NEWLINE_Slabost manj\xc5\xa1ih ETOPS-ov npr. 120 minutnega je v tem, da mora letalo kdaj prilagoditi (podalj\xc5\xa1ati) ruto, tako da je vedno 120 minut od najbli\xc5\xbejega letali\xc5\xa1\xc4\x8da. Druga slabost, sicer redka, je v tem da mora v nekaterih primerih letalo nositi ve\xc4\x8d goriva. Npr. let London-New York, \xc4\x8de pride do odpovedi motorja ravno sredi Atlanika, ko je najbolj oddaljen od letali\xc5\xa1\xc4\x8d. Letalo bo \xc5\xa1e naprej varno letelo na preostalem motorju, vendar se mora spustiti na manj\xc5\xa1o vi\xc5\xa1ino, kjer je zrak bolj gost in je zra\xc4\x8dni upor ve\xc4\x8dji, zato se pove\xc4\x8da poraba goriva. \xc4\x8ce pa letalo leti iz Londona v Los Angeles, tudi \xc4\x8de pride do odpovedi sredi Atlantika bo letalo imelo dovolj goriva za let do najbli\xc5\xbejega letali\xc5\xa1\xc4\x8da, zato ni potrebno dodatno gorivo._NEWLINE_Da bi se letala kvalificirala za ETOPS, morajo biti posebej zasnovana in vzdr\xc5\xbeevana. Rezultat ETOPS-a je, da se danes v veliki ve\xc4\x8dini uporabljajo dvomotorna letala, tako za kratke in dolge proge. Taka letala so bolj ekonomi\xc4\x8dna kot \xc5\xa1tirimotorniki in trimotorniki podobnih dimenzij._NEWLINE_V prihodnosti se bo pojavil tudi 330 minutni ETOPS, ki bo omogo\xc4\x8dal dvomotornim letalom prakti\xc4\x8dno neomejeno delovanje po vsem svetu.'